
Compartimentul Taxe și Impozite
Nr. 21779 din 31.10.2023
RAPORT DE SPECIALITATE
referitor la proiectul de hotărâre nr. 97 din 30.10.2023 privind aprobarea tarifului de colectare și tratare deșeuri din construcții și demolări și a tarifului de colectare și tratare deșeuri voluminoase pe teritoriul comunei Cornetu, județul Ilfov

Prezentul raport de specialitate este întocmit în conformitate cu prevederile O.U.G. nr. 57/2019 privind Codul administrativ, cu modificările și completările ulterioare, respectiv art. 136, alin. (3), lit. a), care stipulează că: 

”(3) Proiectele de hotărâri ale consiliului local însoţite de referatele de aprobare ale acestora şi de alte documente de prezentare şi de motivare se înregistrează şi se transmit de secretarul general al unităţii/subdiviziunii administrativ-teritoriale:

a) compartimentelor de resort din cadrul aparatului de specialitate al primarului în vederea analizării şi întocmirii rapoartelor de specialitate; (…)”.

La data de 28.07.2023, Societatea 3R GREEN SRL a transmis către Primăria comunei Cornetu, județul Ilfov, fișele de fundamentare și memoriile tehnico-justificative pentru:
- colectare și tratare deșeuri voluminoase;

- colectare și tratare deșeuri din construcții și demolări.

Comisia de evaluare a ofertelor în vederea atribuirii contractului de achiziție publică având ca obiect delegarea unor activități de salubritate prin procedura de ”Negociere fără publicare prealabilă a unui anunț de participare”, numită prin Dispoziţia Primarului comunei Cornetu, judeţul Ilfov nr. 191/2023, întrunită la data de 12.10.2023, a hotărât
Acordarea de aviz favorabil favorabil pentru 

- tarif colectare și tratare deșeuri voluminoase;

- tarif colectare și tratare deșeuri din construcții și demolări, urmând ca acestea să fie supuse aprobării Consiliului Local Cornetu, județul Ilfov, în prima ședință.

Viceprimarul comunei Cornetu, județul Ilfov a inițiat proiectul de hotărâre nr. 97 din 30.10.2023 privind aprobarea tarifului de colectare și tratare deșeuri din construcții și demolări și a tarifului de colectare și tratare deșeuri voluminoase pe teritoriul comunei Cornetu, județul Ilfov, după cum urmează:

1. Tariful pentru colectare și tratare deșeuri din construcții și demolări

- tarif cu transport, valorificare, depozitare și CEC - 399,30 lei/mc;

- tarif cu transport, valorificare, depozitare și CEC - 424,79 lei/tonă. 

2. Tarif pentru colectare și tratare deșeuri voluminoase

- tarif cu transport, valorificare, depozitare și CEC - 299,17 lei/mc;

- tarif cu transport, valorificare, depozitare și CEC - 435,48 lei/tonă.

Având în vedere faptul că în art. 4 alin. (3) din Legea nr. 101/2006 a serviciului de salubrizare a localităţilor, republicată, cu modificările și completările ulterioare, se prevede că ”Serviciile de colectare separată şi transport separat al unor tipuri de deşeuri generate ocazional sunt considerate servicii conexe serviciului de salubrizare a localităţilor şi se prestează de către operatori la tarifele aprobate, în lei/tonă şi/sau în lei/mc, de către autoritatea deliberativă a unităţii administrativ-teritoriale sau, după caz, de către adunarea generală a asociaţiei de dezvoltare intercomunitară, 
Considerăm necesară, legală și oportună inițierea prezentei hotărâri a Consiliului Local Cornetu, județul Ilfov de aprobare a  tarifului de colectare și tratare deșeuri voluminoase și tarifului de colectare și tratare deșeuri din construcții și demolări.
COMPARTIMENTUL TAXE ȘI IMPOZITE
Consilier Mariana RISTEA

